קולו של הלב
על שולחן הגורל לב עייף שנדם,; לא ניתן לו להיות לבדו בעולם,; עוד חמצן אחרון, אהבה ותפילה; שישוב לחיים, שקולו עוד יפעם.; פה מונח בדממה לב שבור שנגמר.; אם נוכל, בוא ניתן לו מעט נשימה.; ככה זה, בן אדם, בין תקווה לאימה; כל אחד מבקש לו מעט נחמה.; לפעמים, נשמה שלי, יש רגעים; שהגבול בין המוות לבין החיים -; הוא בחירה בין השקר לבין האמת; ותמיד העיקר הוא שלא לפחד.; את מחיר האמת לשלם בלי מורא -; בין שהיא מתוקה או קשה ומרה.; איך מוצאים את הכוח ואת החכמה; להציל את הלב משקרים ומרמה.; 